اسلام آباد : بنجائی وزیر آبی وسیلہ و پاکستان پیپلز پارٹی نا سینئر راہشون خورشید شاہ پارینے کہ دوبہ خلنگ چیئرمین پی ٹی آئی عمران خان نا عادت ءِ۔ داہیت آتے بنجائی وزیر خورشید شاہ میڈیا تون ہیت وگپ کرسا کرے‘ اوپارے کہ مسکوہی صدر آصف علی زرداری آ عمران خان نادروغ نا دوبہ غاتا برخلاف عدالت آ ہننگ اٹی ان۔ خورشید شاہ پارے کہ عمران خان دروغ نا دوبہ غاتا سوب آن مہالو آن عدالت اٹ پیشی تننگ اٹی ءِ۔ مسکوہی اپوزیشن لیڈر پارے کہ 35 پنچر و 10 ارب روپئی نا رشوت کون آ دوبہ غاتا بھرم الس نا مون آتے۔ او مستی پارے کہ عمران خان نا دروغ و سٹی آ بیان تا سوب آن زندگی تے خطرہ مسنے۔ بنجائی وزیر دا ہم پارے کہ دروغ زیات ہُرے اسکان چکپک و سرسہبی راست انا مریک۔
(آن لائن)
